钦定古今图书集成/明伦汇编/闺媛典/第257卷 > 笪之玠妻张氏
## 钦定古今图书集成/明伦汇编/闺媛典/第257卷 > 笪之玠妻张氏

按《镇江府志》：“张氏，丹徒人，诸生笪之玠妻。年十七，适
之玠，生子昌龄，甫十日。之玠病亡，张呼天自誓，每抱
遗孤拜舅姑，辄相视，泣下欲绝。复慰姑曰：‘姑无痛，有
儿如夫存也’。时万历癸卯，张年二十一，勤纺绩，言笑
不闻于户外。凡之玠手录经史文词，皆谨藏之。每启
箧笥，把示孤曰：‘此汝父书，汝成人读之’。”华尚宝钰重
“张节孝”，以弟女妻其孤。卒于崇祯之庚午，年四十有
九。后昌龄令饶之万年，孙重光以御史巡按江西。